Document ID: 31997R1445

KOMISSION ASETUS (EY) N:o 1445/97,
annettu 24 päivänä heinäkuuta 1997,
yhteisön määrällisen rajoituksen vahvistamisesta Kiinan kansantasavallasta peräisin olevien luokkaan 13 kuuluvien tekstiilituotteiden jälleentuonnissa Euroopan yhteisöön Kiinan kansantasavallassa suoritettujen taloudellisesti vaikuttavien ulkoisten jalostustoimintojen jälkeen ja neuvoston asetuksen (ETY) N:o 3030/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä annetun asetuksen (ETY) N:o 3030/93 (1), sellaisena kuin se on viimeksi muutettuna asetuksella 29 päivänä huhtikuuta 1997 annetulla neuvoston asetuksella (EY) N:o 824/97 (2), ja erityisesti sen liitteen VII 3 artiklan 3 kohdan,
sekä katsoo, että
asetuksen (ETY) N:o 3030/93 liitteen VII 3 artiklan 3 kohdassa säädetään, että jo voimassa olevia taloudellisesti vaikuttavassa ulkoisessa jalostusmenettelyssä jälleentuotuihin tuotteisiin sovellettavia määrällisiä rajoituksia voidaan tarpeen vaatiessa mukauttaa,
Kiinan kansantasavallasta peräisin olevien luokkaan 13 kuuluvien tekstiilituotteiden jälleentuonnissa yhteisöön Kiinan kansantasavallassa suoritettujen ulkoisten jalostustoimintojen jälkeen sovellettava voimassa oleva määrällinen rajoitus on osoittautunut riittämättömäksi yhteisön toimijoiden tuontia koskevien tarpeiden huomioon ottamiseksi nykyisen tekstiilituotteiden kauppaa koskevan kahdenvälisen sopimuksen voimassaoloajan loppuun saakka; tietyt jäsenvaltiot ovat pyytäneet mainitun rajoituksen tarkistamista ja kyseinen pyyntö on yhteisön edun mukainen,
tämän vuoksi on syytä muuttaa asetuksen (ETY) N:o 3030/93 liitteen VII taulukko, ja
tässä asetuksessa säädetyt toimenpiteet ovat tekstiilikomitean lausunnon mukaiset,
ON ANTANUT TÄMÄN ASETUKSEN:
1 artikla
1. Vahvistetaan Kiinan kansantasavallasta peräisin olevien luokkaan 13 kuuluvien tekstiilituotteiden jälleentuonnissa yhteisöön Kiinan kansantasavallassa suoritettujen taloudellisesti vaikuttavien ulkoisten jalostustoimintojen jälkeen vuosina 1997 ja 1998 sovellettavat yhteisön määrälliset rajoitukset vastaavasti 815 000 ja 827 000 kappaleeksi.
2. Muutetaan tämän vuoksi asetuksen (ETY) N:o 3030/93 liitteen VII taulukko.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä heinäkuuta 1997.

Labels: 18
3
1